ΓΡΑΠΤΗ ΕΡΩΤΗΣΗ E-1225/00

υποβολή: John Bowis (PPE-DE) προς την Επιτροπή

(14 Απριλίου 2000)

Θέμα: Ιδιοκτησία εμπορικών σημάτων

Τι γνωρίζει η Επιτροπή για τηνπόθεση Εξεταστική επιτροπή ΠΟΕ κατά ΗΠΑ σχετικά με το Τμήμα 211 της Πράξεως Γενικού Περιεχομένου των ΗΠΑ περί Ιδιοποιήσεων του 1998 και την ενδεχόμενη σύγκρουση με τη συμφωνία που διέπει τα δικαιώματα πνευματικής ιδιοκτησίας επί εμπορικών θεμάτων (TRIP), καθώς και το θέμα των διεκδικήσεων που κατέθεσε η κοινοπραξία Pernod Ricard Κυβέρνηση της Κούβας σε σχέση με την κυριότητα εμπορικού σήματος στις Ηνωμένες Πολιτείες το οποίο κατασχέθηκε στην Κούβα χωρίς να δοθεί αποζημίωση;

Προτίθεται η Επιτροπή να εξηγήσει ποια οφέλη θα αποκομίσει η Ευρωπαϊκή Ένωση από την παραπομπή του ζητήματος αυτού στη εξεταστική επιτροπή του ΠΟΕ και ποιες αρνητικές επιπτώσεις θα μπορούσαν να προκύψουν;

Ποίο θα είναι το κόστος για τον φορολογούμενο πολίτη της ΕΕ από την παραπομπή του ζητήματος αυτού στη εξεταστική επιτροπή του ΠΟΕ και θα μπορούσε η Επιτροπή να επιβεβαιώσει την αρχή που είχε διατυπώσει παλαιότερα σύμφωνα με την οποία μία κατάσχεση χωρίς την καταβολή αποζημιώσεως δεν δύναται να θεωρηθεί ως νόμιμη;

Απάντηση του κ. Lamy εξ ονόματος της Επιτροπής

(12 Μαΐου 2000)

Το Αξιότιμο Μέλος του Κοινοβουλίου αναμένεται στη διαφορά με τις Ηνωμένες Πολιτείες όσον αφορά τη συμβατότητα του Τμήματος 211 της Πράξεως γενικού περιεχομένου των ΗΠΑ περί ιδιοποιήσεων του 1998 με τις διατάξεις των σχετιζόμενων με το εμπόριο τμημάτων της Συμφωνίας για τα Δικαιώματα Πνευματικής Ιδιοκτησίας (TRIPs) του Παγκόσμιου Οργανισμού Εμπορίου (ΠΟΕ). Μέχρι σήμερα, οι διαβουλεύσεις του ΠΟΕ έγιναν με τις Ηνωμένες Πολιτείες, αλλά δεν συστήθηκε καμία ομάδα συζήτησης γι'αυτό το θέμα. Η Επιτροπή θα επιθυμούσε να επιστήσει την προσοχή του Αξιότιμου Μέλους του Κοινοβουλίου στις απαντήσεις που έδωσε σχετικά στις γραπτές ερωτήσεις P-0740/00 της κας Peijs(1), E-0820/00 της κας Angelilli(2), και E-0858/00 του κ. Gasliba i Bhm(3).

Η διαφορά του ΠΟΕ έγκειται στη μεταχείριση των εμπορικών σημάτων στις Ηνωμένες Πολιτείες τα οποία είναι όμοια ή παρόμοια με τα εμπορικά σήματα τα οποία προηγουμένως ανήκαν σε κουβανούς κατόχους οι οποίοι παρέλειψαν να τα ανανεώσουν ενώπιον των αρχών των Ηνωμένων Πολιτειών. Ως συνέπεια αυτής της παράλειψης από τους προηγούμενους κουβανούς κατόχους, η οποία είναι ανεξάρτητη από την απαλλοτρίωση των περιουσιακών στοιχείων τους στην Κούβα από την κουβανική κυβέρνηση, τα αντίστοιχα εμπορικά σήματα εμπίπτουν στο δημόσιο τομέα και δεν ανήκαν πλέον στους κουβανούς κατόχους τους. Αυτά τα εμπορικά σήματα μπορούν να καταγραφούν στα μητρώα, να ανανεωθούν και να τεθούν σε ισχύ στις Ηνωμένες Πολιτείες από νέους κατόχους, ωστόσο, μόνονπό ορισμένους όρους. Οι εν λόγω όροι περιλαμβάνονται στο Τμήμα 211 το οποίο ενέκριναν οι Ηνωμένες Πολιτείες 40 έτη σχεδόν έπειτα από την κουβανική επανάσταση.

Η διαφορά, ως εκ τούτου, δεν αφορά το αν πρέπει ή όχι να αναγνωριστούν οι ξένες μη αποζημιωθείσες απαλλοτριώσεις. Στην πραγματικότητα, τα εμπορικά σήματα των Ηνωμένων Πολιτειών δεν απαλλοτριώθηκαν και δεν μπορούσαν να απαλλοτριωθούν από την κουβανική κυβέρνηση. Τα άτομα και οι εταιρείες τα περιουσιακά στοιχεία των οποίων απαλλοτριώθηκαν από την κουβανική κυβέρνηση παρέμειναν κάτοχοι της ιδιοκτησίας τους εκτός της Κούβας. Ιδιαίτερα, τα δικαιώματά τους σε εμπορικά σήματα που έχουν καταγραφεί στις Ηνωμένες Πολιτείες έμειναν ανεπηρέαστα από την κουβανική επανάσταση.

Μετά από λεπτομερή ανάλυση του Τμήματος 211, η Επιτροπή κατέληξε στο συμπέρασμα ότι το Τμήμα 211 παραβιάζει ορισμένες διατάξεις της συμφωνίας για τα TRIPs. Η Κοινότητα και τα κράτη μέλη της έθεσαν το θέμα του ασυμβίβαστου του Τμήματος 211 με τη συμφωνία για τα TRIPs με τις Ηνωμένες Πολιτείες σε διάφορες ευκαιρίες με σκοπό την εξεύρεση φιλικής λύσης για το θέμα. Λόγω της σταθερής άρνησης των Ηνωμένων Πολιτειών να δεσμευτούν σε οποιαδήποτε ουσιαστική συζήτηση, η Κοινότητα και τα κράτη μέλη της ζήτησαν διαβουλεύσεις στο πλαίσιο της συμφωνίας του ΠΟΕ για τη διευθέτηση των διαφορών τον Ιούλιο του 1999. Έγιναν δύο γύροι διαβουλεύσεων το Σεπτέμβριο του 1999 και το Δεκέμβριο του 1999, αλλά οι Ηνωμένες Πολιτείες επιμένουν στην άποψη ότι το Τμήμα 211 είναι συμβατό με τις διεθνείςποχρεώσεις των Ηνωμένων Πολιτειών. Η Επιτροπή και τα κράτη μέλη της εξετάζουν επί του παρόντος τις επόμενες ενέργειες που θα αναλάβουν σχετικά με το εν λόγω θέμα.

Η Επιτροπή εξακολουθεί να έχει ως κύριο σκοπό τη σωστή εφαρμογή της συμφωνίας για τα TRIPs από τις Ηνωμένες Πολιτείες έχονταςπόψη ότι το Τμήμα 211 μπορεί ενδεχομένως να επηρεάσει όλες τις ευρωπαϊκές εταιρείες που έχουν εμπορικές συναλλαγές με την Κούβα. Θα ήταν προς το συμφέρον της Κοινότητας και των κρατών μελών της να εξασφαλίσουν ώστε οι διατάξεις της συμφωνίας για τα TRIPs να τηρούνται από όλα τα μέλη του ΠΟΕ.

(1) ΕΕ C 374 E της 28.12.2000, σελ. 145.

(2) ΕΕ C 46 E της 13.2.2001, σελ. 50.

(3) βλέπε σελίδα 32.